शायद जब कुछ छूटने लगता है तब पकड़ना याद आता है यहाँ आये हुए भारतवंशियों के साथ भी यही हुआ . ६६ प्रतिशत हिन्दुस्तानी ने जब सूरीनाम की धरती पर रुकने का निर्णय लिया तो वह सांस्कृतिक, सामाजिक, धार्मिक और भावनात्मक अस्तित्व की सीमाओं पर एक अनवरत युद्ध का ऐलान था ,अस्तित्व और अस्मिता के बचाने की लड़ाई में अगम अगोचर की तरफ ही अपना कल्याण नज़र आया और अपनी संस्कृति और धर्म डूबते को तिनके का सहारा होते हैं शायद यही कारण है कि सूरीनाम में इस वक्त १०० मस्जिदें और १३४ मंदिर हैं (आर्य समाजी, सनातन धर्मी, गायत्री समाज ) . भारत के अमूमन हर धार्मिक ग्रन्थ का अनुवाद डच भाषा में हो चुका है और हिंदी और उर्दू भाषा के शिक्षा के मंदिर अधिकतर मंदिरों और मस्जिदों में खुले हुए हैं . अस्सी वर्ष से ज्यादा उम्र के पंडित पाटनदीन को तो अधिकाँश रामायण मुँहजबानी याद है